ระเบียบกรมการขนส่งทางบกระเบียบกรมการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนใบอนุญาตที่ชำรุดในสาระสำคัญสำหรับผู้ได้รับใบอนุญาตเป็นผู้ขับรถตามพระราชบัญญัติการขนส่งทางบก พ.ศ. ๒๕๒๒ที่ทำงานในต่างประเทศ (ฉบับที่ ๒)พ.ศ. ๒๕๓๘[๑] ตามที่ได้มีระเบียบกรมการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนใบอนุญาตที่ชำรุดในสาระสำคัญสำหรับผู้ได้รับใบอนุญาตเป็นผู้ขับรถตามพระราชบัญญัติการขนส่งทางบก พ.ศ. ๒๕๒๒ที่ทำงานในต่างประเทศ พ.ศ. ๒๕๓๒ ไว้แล้ว นั้นโดยที่ปัจจุบันได้มีประกาศใช้บังคับพระราชบัญญัติการขนส่งทางบก(ฉบับที่ ๗) พ.ศ. ๒๕๓๗(กำหนดให้ขยายอายุใบอนุญาตปฏิบัติหน้าที่เป็นผู้ประจำรถจากเดิมหนึ่งปีเป็นสามปี)และกฎกระทรวง ฉบับที่ ๔๘ (พ.ศ. ๒๕๓๗) ออกตามความในพระราชบัญญัติการขนส่งทางบก พ.ศ.๒๕๒๒ (ปรับปรุงค่าธรรมเนียมใบอนุญาตปฏิบัติหน้าที่เป็นผู้ประจำรถ) สมควรแก้ไขเพิ่มเติมระเบียบว่าด้วยการต่ออายุใบอนุญาตเป็นผู้ขับรถตามพระราชบัญญัติการขนส่งทางบกพ.ศ. ๒๕๒๒ ที่ทำงานในต่างประเทศเสียใหม่ให้สอดคล้องกับบทบัญญัติในพระราชบัญญัติและกฎกระทรวงดังกล่าวกรมการขนส่งทางบกจึงวางระเบียบปฏิบัติไว้ ดังต่อไปนี้ข้อ๑ ระเบียบนี้เรียกว่า ระเบียบการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนใบอนุญาตที่ชำรุดในสาระสำคัญสำหรับผู้ได้รับอนุญาตเป็นผู้ขับรถตามพระราชบัญญัติการขนส่งทางบกพ.ศ. ๒๕๒๒ ที่ทำงานในต่างประเทศ (ฉบับที่ ๒) พ.ศ. ๒๕๓๘ข้อ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ให้ยกเลิกความในข้อ ๒ของระเบียบกรมการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนใบอนุญาตที่ชำรุดในสาระสำคัญสำหรับผู้ได้รับใบอนุญาตเป็นผู้ขับรถตามพระราชบัญญัติการขนส่งทางบกพ.ศ. ๒๕๒๒ ที่ทำงานในต่างประเทศ พ.ศ. ๒๕๓๒ และให้ใช้ความต่อไปนี้แทน ข้อ ๒ ให้ผู้ได้รับใบอนุญาตเป็นผู้ขับรถที่ทำงานในต่างประเทศซึ่งประสงค์จะขอต่ออายุใบอนุญาตเป็นผู้ขับรถยื่นคำขอตามแบบที่กรมการขนส่งทางบกกำหนด พร้อมสำเนา ๒ ชุด ณสถานเอกอัครราชทูตหรือสถานกงสุลใหญ่ ก่อนใบอนุญาตเป็นผู้ขับรถหรือใบแทนสิ้นอายุไม่เกิน ๖ เดือน พร้อมหลักฐานประกอบคำขอ ดังนี้(ก)ใบอนุญาตเป็นผู้ขับรถหรือใบแทน(ข)หลักฐานการทำงานกับนายจ้าง(ค)รูปถ่ายครึ่งตัว หน้าตรง ไม่สวมหมวกและไม่สวมแว่นตาดำ ขนาด ๑ นิ้วซึ่งถ่ายไว้ไม่เกิน ๑ ปี จำนวน ๒ รูปให้ผู้ยื่นคำขอต่ออายุใบอนุญาตเป็นผู้ขับรถชำระค่าธรรมเนียมการต่ออายุใบอนุญาตรวมทั้งค่าใช้จ่ายในการดำเนินการเป็นเงินสกุลดอลลาร์สหรัฐอเมริกา จำนวน ๙ ดอลลาร์ข้อ๔ ให้ยกเลิกความในข้อ ๔ของระเบียบกรมการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนใบอนุญาตที่ชำรุดในสาระสำคัญสำหรับผู้ได้รับใบอนุญาตเป็นผู้ขับรถตามพระราชบัญญัติการขนส่งทางบกพ.ศ. ๒๕๒๒ ที่ทำงานในต่างประเทศ พ.ศ. ๒๕๓๒ และให้ใช้ความต่อไปนี้แทนข้อ ๔ ให้ผู้ได้รับใบอนุญาตเป็นผู้ขับรถที่ทำงานในต่างประเทศซึ่งประสงค์จะขอต่ออายุใบอนุญาต พร้อมทั้งขอรับใบแทนใบอนุญาตที่ชำรุดหรือลบเลือนในสาระสำคัญยื่นคำขอตามแบบที่กรมการขนส่งทางบกกำหนด พร้อมสำเนา ๒ ชุด ณสถานเอกอัครราชทูตหรือสถานกงสุลใหญ่ก่อนใบอนุญาตเป็นผู้ขับรถหรือใบแทนสิ้นอายุไม่เกิน ๖ เดือนพร้อมหลักฐานประกอบคำขอดังนี้(ก)ใบอนุญาตเป็นผู้ขับรถหรือใบแทน ที่ชำรุดหรือลบเลือนในสาระสำคัญ(ข)หลักฐานการทำงานกับนายจ้าง(ค)รูปถ่ายครึ่งตัว หน้าตรง ไม่สวมหมวกและไม่สวมแว่นตาดำ ขนาด ๑ นิ้วซึ่งถ่ายไว้ไม่เกิน ๑ ปี จำนวน ๖ รูปให้ผู้ยื่นคำขอต่ออายุและขอรับใบแทนใบอนุญาตเป็นผู้ขับรถชำระค่าธรรมเนียมการต่ออายุและใบแทนใบอนุญาตเป็นผู้ขับรถรวมทั้งค่าใช้จ่ายในการดำเนินการเป็นเงินสกุลดอลลาร์สหรัฐอเมริกาจำนวน ๑๐ ดอลลาร์ข้อ๕ ให้ยกเลิกความในข้อ ๗ของระเบียบกรมการขนส่งทางบกว่าด้วยการต่ออายุใบอนุญาตเป็นผู้ขับรถและการออกใบแทนอนุญาตที่ชำรุดในสาระสำคัญ สำหรับผู้ได้รับใบอนุญาตเป็นผู้ขับรถตามพระราชบัญญัติการขนส่งทางบกพ.ศ. ๒๕๒๒ ที่ทำงานในต่างประเทศ พ.ศ. ๒๕๓๒ และให้ใช้ความต่อไปนี้แทนข้อ ๗ เมื่อนายทะเบียนประจำจังหวัดได้รับเอกสารหลักฐานและเงินค่าธรรมเนียมซึ่งได้จัดส่งให้ตามข้อ๖ แล้ว ให้ดำเนินการต่ออายุใบอนุญาตเป็นผู้ขับรถหรือออกใบแทนใบอนุญาตโดยถือวันที่ยื่นคำขอในต่างประเทศเป็นวันยื่นคำขอต่อนายทะเบียน ทั้งนี้ โดยให้ปฏิบัติตามความในข้อ ๔แห่งกฎกระทรวง ฉบับที่ ๑๔ (พ.ศ. ๒๕๒๕) ออกตามความในพระราชบัญญัติการขนส่งทางบกพ.ศ. ๒๕๒๒ ระเบียบกรมการขนส่งทางบก ว่าด้วยหลักเกณฑ์และวิธีการต่ออายุใบอนุญาตผู้ประจำรถและการออกใบอนุญาตผู้ประจำรถสำหรับกรณีใบอนุญาตเดิมขาดต่ออายุ พ.ศ. ๒๕๒๕ และระเบียบกรมการขนส่งทางบกว่าด้วยหลักเกณฑ์และวิธีการต่ออายุใบอนุญาตผู้ประจำรถและการออกใบอนุญาตผู้ประจำรถสำหรับกรณีใบอนุญาตเดิมขาดต่ออายุ(ฉบับที่ ๓) พ.ศ. ๒๕๓๗ แล้วแต่กรณี และให้จัดส่งใบอนุญาตที่ดำเนินการแล้วคืนสำนักงานขนส่งกรุงเทพมหานครภายในวันนั้นหรือวันทำการถัดไปเป็นอย่างช้าประกาศ ณ วันที่ ๒๔กุมภาพันธ์ พ.ศ. ๒๕๓๘ประดัง ปรีชาญางกูรอธิบดีกรมการขนส่งทางบกณัฐดนัย/พิมพ์๑ พฤษภาคม ๒๕๕๑รัศมีวรรณวลัย/ตรวจ๒ พฤษภาคม ๒๕๕๑โชติกานต์/ปรับปรุง๑๕ กันยายน ๒๕๕๘[๑] ราชกิจจานุเบกษาเล่ม ๑๑๕/ตอนที่ ๔๔ ง /หน้า ๒๗/๒ มิถุนายน ๒๕๔๑